CELEX: 32016D0217(01)
Language: lt
Date: 1455148800000
Title: 2016 m. vasario 11 d. Komisijos įgyvendinimo sprendimas, kuriuo pagal Europos Parlamento ir Tarybos reglamentą (ES) Nr. 649/2012 priimami Sąjungos sprendimai dėl tam tikrų cheminių medžiagų importo ir iš dalies keičiami Komisijos sprendimai 2005/416/EB ir 2009/966/EB

17.2.2016   
            
            
               LT
            
            
               Europos Sąjungos oficialusis leidinys
            
            
               C 61/5
            
         KOMISIJOS ĮGYVENDINIMO SPRENDIMAS
   2016 m. vasario 11 d.
   kuriuo pagal Europos Parlamento ir Tarybos reglamentą (ES) Nr. 649/2012 priimami Sąjungos sprendimai dėl tam tikrų cheminių medžiagų importo ir iš dalies keičiami Komisijos sprendimai 2005/416/EB ir 2009/966/EB
   (2016/C 61/06)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. liepos 4 d. Europos Parlamento ir Tarybos reglamentą (ES) Nr. 649/2012 dėl pavojingų cheminių medžiagų eksporto ir importo (1), ypač į jo 13 straipsnio 1 dalies antrą pastraipą,
   pasikonsultavusi su komitetu, įsteigtu pagal 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (2), 133 straipsnį,
   kadangi:
   
               (1)
            
            
               Reglamente (ES) Nr. 649/2012 numatyta, kad Komisija dėl kiekvienos cheminės medžiagos, kuriai taikoma išankstinio pranešimo apie sutikimą tvarka (IPS tvarka), Sąjungos vardu sprendžia, ar leisti ją importuoti į Sąjungą;
            
         
               (2)
            
            
               Jungtinių Tautų aplinkos programos (JTAP) organizacija ir Maisto ir žemės ūkio organizacija (FAO) yra paskirtos vykdyti sekretoriato funkcijas taikant IPS tvarką, nustatytą Roterdamo konvencijoje dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje (toliau – Roterdamo konvencija), kuri buvo patvirtinta Tarybos sprendimu 2006/730/EB (3);
            
         
               (3)
            
            
               Komisija, atlikdama bendros paskirtosios institucijos funkcijas, turi Sąjungos ir jos valstybių narių vardu Roterdamo konvencijos sekretoriatui (toliau – sekretoriatas) pateikti sprendimus dėl cheminių medžiagų, kurioms taikoma IPS tvarka, importo;
            
         
               (4)
            
            
               septintajame šalių konferencijos susitikime priimtu Sprendimu RC 7/4 cheminė medžiaga metamidofosas įtraukta į Roterdamo konvencijos III priedą kaip pesticidas. Todėl kiekviena šalis sekretoriatui turi pateikti atsakymą dėl importo, susijusį su metamidofoso kaip pesticido įtraukimu į sąrašą. Šiuo metu III priede pateiktų labai pavojingų pesticidų preparatų (tirpių skystų preparatų, turinčių daugiau kaip 600 g/l veikliosios sudedamosios dalies), kurių sudėtyje yra metamidofoso, sąrašas bus išbrauktas, o tas įrašas bus papildytas atsakymais dėl importo. Šią informaciją sekretoriatas pateikė Komisijai kaip sprendimo priėmimo rekomendaciją. Tiekti rinkai ir naudoti metamidofosą kaip preparatų, kurie yra augalų apsaugos produktai, sudedamąją dalį, draudžiama Europos Parlamento ir Tarybos reglamentu (EB) Nr. 1107/2009 (4);
            
         
               (5)
            
            
               būtina iš dalies pakeisti ankstesnius sprendimus dėl cheminių medžiagų DDT ir etileno oksido importo, siekiant atsižvelgti į Sąjungos plėtrą 2013 m. liepos 1 d. ir Sąjungos reglamentavimo raidą nuo to laiko, kai tie sprendimai buvo priimti;
            
         
               (6)
            
            
               etileno oksidą tiekti rinkai ir naudoti pagal Europos Parlamento ir Tarybos reglamentą (ES) Nr. 528/2012 (5) leidžiama tik vienai konkrečiai reikmei, nustatytai Komisijos deleguotajame reglamente (ES) Nr. 1062/2014 (6). Taigi jį galima importuoti tik tai konkrečiai reikmei. Valstybės narės gali nuspręsti, ar leisti savo teritorijoje etileno oksidą naudoti tai konkrečiai reikmei, kuri leidžiama pagal Reglamentą (ES) Nr. 528/2012;
            
         
               (7)
            
            
               pagal Europos Parlamento ir Tarybos reglamentą (EB) Nr. 850/2004 (7) cheminę medžiagą DDT Europos Sąjungoje gaminti, tiekti rinkai ir naudoti atskirai, preparatuose ar kaip sudedamąją prekių dalį draudžiama;
            
         
               (8)
            
            
               todėl turėtų būti priimti sprendimai dėl metamidofoso importo, o Komisijos sprendimai 2005/416/EB (8) ir 2009/966/EB (9) turėtų būti atitinkamai iš dalies pakeisti,
            
         NUSPRENDĖ:
   1 straipsnis
   Priimamas I priede pateiktoje atsakymo dėl importo formoje išdėstytas sprendimas dėl metamidofoso importo.
   2 straipsnis
   Sprendimo 2009/966/EB II priede nustatytas sprendimas dėl etileno oksido importo pakeičiamas šio sprendimo II priede pateiktoje atsakymo dėl importo formoje nustatytu sprendimu dėl etileno oksido importo.
   3 straipsnis
   Sprendimo 2005/416/EB I priede nustatytas sprendimas dėl DDT importo pakeičiamas šio sprendimo III priede pateiktoje atsakymo dėl importo formoje nustatytu sprendimu dėl DDT importo.
   
      Priimta Briuselyje 2016 m. vasario 11 d.
      
         
            Komisijos vardu
         
         Karmenu VELLA
         
            Komisijos narys
         
      
   
   
      (1)  OL L 201, 2012 7 27, p. 60.
   
      (2)  OL L 396, 2006 12 30, p. 1.
   
      (3)  2006 m. rugsėjo 25 d. Tarybos sprendimas 2006/730/EB dėl Roterdamo konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje, sudarymo Europos bendrijos vardu (OL L 299, 2006 10 28, p. 23).
   
      (4)  2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1).
   
      (5)  2012 m. gegužės 22 d. Europos Parlamento ir Tarybos reglamentas (ES) Nr. 528/2012 dėl biocidinių produktų tiekimo rinkai ir jų naudojimo (OL L 167, 2012 6 27, p. 1).
   
      (6)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).
   
      (7)  2004 m. balandžio 29 d. Europos Parlamento ir Tarybos reglamentas (EB) Nr. 850/2004 dėl patvariųjų organinių teršalų ir iš dalies keičiantis Direktyvą 79/117/EEB (OL L 158, 2004 4 30, p. 7).
   
      (8)  2005 m. gegužės 19 d. Komisijos sprendimas 2005/416/EB, priimantis Bendrijos sprendimus dėl tam tikrų cheminių medžiagų importo pagal Europos Parlamento ir Tarybos reglamentą (EB) Nr. 304/2003 ir iš dalies keičiantis Sprendimus 2000/657/EB, 2001/852/EB ir 2003/508/EB (OL L 147, 2005 6 10, p. 1).
   
      (9)  2009 m. lapkričio 30 d. Komisijos sprendimas 2009/966/EB, kuriuo priimami Bendrijos sprendimai dėl tam tikrų cheminių medžiagų importo pagal Europos Parlamento ir Tarybos reglamentą (EB) Nr. 689/2008 ir iš dalies keičiami Komisijos sprendimai 2000/657/EB, 2001/852/EB, 2003/508/EB, 2004/382/EB bei 2005/416/EB (OL L 341, 2009 12 22, p. 14).
   
      I PRIEDAS
      Sprendimas dėl metamidofoso importo
      
         
      
         
      
         
   
   
      II PRIEDAS
      Pataisytas sprendimas dėl etileno oksido importo
      
         
      
         
      
         
      
         
   
   
      III PRIEDAS
      Pataisytas sprendimas dėl DDT importo